***Proiect***

**GUVERNUL REPUBLICII MOLDOVA**

**HOTĂRÂRE**nr.\_\_\_\_\_\_

din \_\_\_\_\_\_\_\_\_\_\_\_\_2024

cu privire la schimbul de terenuri în scopul extinderii sistemului de alimentare cu apă a mun. Cahul

 În temeiul art.6 alin. (1) lit. a) din Legea nr. 121/2007 privind administrarea și deetitizarea proprietății publice (Monitorul Oficial al Republicii Moldova, 2007, nr.90-93, art. 401) cu modificările ulterioare și art. 8 alin. (2) din Legea nr. 523/1999 cu privire la proprietatea publică a unităților administrativ-teritoriale (Monitorul Oficial al Republicii Moldova, 1999, nr. 124-125, art. 611) cu modificările ulterioare, Guvernul

HOTĂRĂŞTE:

1. Se acceptă, la solicitarea Consiliului municipal Cahul, schimbul terenului cu nr. cadastral 17192050013, cu suprafața de 0,7 ha, (teren aferent zonelor suburbane și ale zonelor verzi), proprietate a unității administrativ-teritoriale de nivel I - mun. Cahul, cu terenul cu nr. cadastral 17192010166, cu suprafața de 0,7 ha, (teren al fondului silvic, acoperit cu păduri și destinate împăduririi), proprietate a statului din administrarea Ministerului Mediului/Agenția „Moldsilva” (gestiunea Î.S. „Întreprinderea pentru Silvicultură „Silva-Sud” Cahul”), amplasate în extravilanul sat. Cotihana, mun. Cahul, în scopul extinderii sistemului de alimentare cu apă a mun. Cahul.
2. Se împuternicește Ministerul Mediului să semneze, prin intermediul Agenției „Moldsilva”, contractul de schimb în vederea executării prezentei hotărâri.
3. Consiliul municipal Cahul va suporta cheltuielile ce țin de schimbul de terenuri.
4. În urma schimbului de terenuri, terenul cu nr. cadastral 17192050013, cu suprafața de 0,7 ha, amplasat în extravilanul sat. Cotihana, mun. Cahul, care urmează a fi proprietate a statului din administrarea Ministerului Mediului/Agenția „Moldsilva” (gestiunea Î.S. „Întreprinderea pentru Silvicultură „Silva-Sud” Cahul”), va trece din categoria de destinație - terenuri destinate ocrotirii naturii, ocrotirii sănătății, activității recreative, de valoare istorico-culturală, zonelor suburbane și ale zonelor verzi, modul de folosință – aferente zonelor suburbane și zonelor verzi, în categoria de destinație - terenuri ale fondului silvic, modul de folosință - acoperite cu păduri și destinate împăduririi.
5. Poziția 4535 din Anexa nr.3 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenţiei Proprietăţii Publice (Monitorul Oficial al Republicii Moldova, 2019, nr. 108-110, art. 215), cu modificările ulterioare, va avea următorul cuprins:

|  |  |  |  |  |  |
| --- | --- | --- | --- | --- | --- |
| 4535 | Teren fond silvic, acoperite cu păduri și destinate împăduririi | mun. Cahul | 17192050013  | 0,700 | Ministerul Mediului /Agenţia „Moldsilva”/ Î.S. „Întreprin-derea pentru silvicultura „Silva-Sud” Cahul” |

1. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

***Contrasemnează:***

Ministrul mediului Sergiu LAZARENCU